佐敦有很多拉麵店，在吳松街就有這間拉麵小店。佈局是日本風格。去到無咩人等位，但餘下的位置，都是Bar 枱式的高椅，坐得唔舒服，兼且有少少迫。不過又唔想等，唯有接受。選擇了達人拉麵 濃厚豚骨湯。湯底說明是由多種豬骨新鮮熬製，含豐富骨膠原，比較稠身，對此好有期望。等了10分鐘左右，拉麵送上，望落去相當不錯，渴口湯，很濃厚的豚骨味，單喝湯已能有飽肚感覺。麵質彈牙，叉燒有三塊，份量岩岩好，肥瘦適中，肉質鬆化，配上溏心蛋，粟米，芽菜及木耳，非常滿足的一餐。